Document ID: 32012D0393

РЕШЕНИЕ ЗА ИЗПЪЛНЕНИЕ 2012/393/ОВППС НА СЪВЕТА
от 16 юли 2012 година
за изпълнение на Решение 2011/486/ОВППС относно ограничителни мерки, насочени срещу определени лица, групи, предприятия и образувания, с оглед на положението в Афганистан
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 31, параграф 2 от него,
като взе предвид Решение 2011/486/ОВППС на Съвета от 1 август 2011 година относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 5 и член 6, параграф 1 от него,
като има предвид, че:
(1)
На 1 август 2011 г. Съветът прие Решение 2011/486/ОВППС.
(2)
На 11 юни 2012 г. комитетът, създаден съгласно точка 30 от Резолюция 1988 (2011) на Съвета за сигурност на Обединените нации, заличи две лица от списъка на лицата, групите, предприятията и образуванията, подлежащи на ограничителни мерки.
(3)
На 27 юни 2012 г. комитетът добави едно лице към списъка на лицата, групите, предприятията и образуванията, подлежащи на ограничителни мерки.
(4)
Освен това на 28 юни 2012 г. комитетът добави още две лица и две образувания към списъка на лицата, групите, предприятията и образуванията, подлежащи на ограничителни мерки.
(5)
Приложението към Решение 2011/486/ОВППС следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Вписванията на лицата и образуванията в приложение I към настоящото решение се добавят към списъка в приложението на Решение 2011/486/ОВППС.
Член 2
Вписванията на лицата в приложение II към настоящото решение се заличават от списъка в приложението към Решение 2011/486/ОВППС.
Член 3
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 16 юли 2012 година.

Labels: 18
5